61980J0054
ΑΠΌΦΑΣΗ ΤΟΥ ΔΙΚΑΣΤΗΡΊΟΥ (δεύτερο τμήμα)
της 4ης Δεκεμβρίου 1980 (
*1
)
Αντικείμενο της υποθέσεως:
Ερμηνεία του κανονισμού 803/68 του Συμβουλίου, της 27ης Ιουνίου 1968, περί της δασμολογητέας αξίας των εμπορευμάτων (JO L 148, σ. 6).
Διατακτικό της αποφάσεως:
ΤΟ ΔΙΚΑΣΤΗΡΙΟ (δεύτερο τμήμα)
αποφαίνεται:
1)
Η μείωση από τις αρμόδιες αρχές ενός κράτους μέλους της τιμής τιμολογίου των εισαγομένων από τρίτο κράτος εμπορευμάτων δεν ανταποκρίνεται προς τους σκοπούς τους οποίους επιδιώκουν οι κανόνες περί καθορισμού της δασμολογητέας αξίας των εμπορευμάτων. Εντούτοις, ο καθορισμός της δασμολογητέας αξίας σύμφωνα με αυτούς τους κανονισμούς δεν μπορεί να έχει ως αποτέλεσμα την υποχρέωση των φορολογικών και οικονομικών διοικήσεων των κρατών μελών να δεχθούν αυτή την αξία για σκοπούς άλλους εκτός από την εφαρμογή του κοινού δασμολογίου.
2)
Δεν είναι σύμφωνος προς τον κανονισμό 803/68 ο καθορισμός για δασμολογικούς σκοπούς, από τις εθνικές αρχές, της δασμολογητέας αξίας ενός εισαγόμενου από τρίτη χώρα εμπορεύματος, σε συνάρτηση με δήλωση την οποία έκανε ο εκτελωνιστής στις τελωνειακές αρχές της χώρας εξαγωγής, σε επίπεδο χαμηλότερο από την τιμή του εμπορεύματος η οποία είχε χρεωθεί και καταβληθεί.
Πρόταση του γενικού εισαγγελέα:
Ταυτίζεται κατά βάση με το διατακτικό.
(
*1
)	Γλώσσα διαδικασίας: η γαλλική.